**Nagyobb hatótáv, rövidebb töltés: a Ford Pro felpörgeti a kategóriaelső E-Transitot**

* A Ford Pro bevezeti az E-Transit haszonjármű megnövelt hatótávolságú változatát, így a vásárlók még sokoldalúbban használhatják Európa legkelendőbb nagyméretű elektromos áruszállítóját
* Az új, 89 kWh-s akkumulátor 28 százalékkal nagyobb – akár 402 km – hatótávolságot biztosít, ráadásul egyenárammal és váltakozóárammal is gyorsabban tölthető fel
* Már az összes 2024-es E-Transit modellre a kedvezőbb, kétéves/korlátlan futásteljesítményű teljeskörű garancia érvényes; az elektromos modellkínálatban megjelenik egy új, gyári átalakítással elérhető E-Transit minibusz is
* A hosszabb hatótávolságú akkumulátor 19 különböző modellváltozathoz is elérhető; az előrendelés már idén elkezdődik, és az első vásárlók várhatóan 2025-ben elején kapják meg járműveiket
* Az új változat tulajdonosai is számíthatnak a Ford Pro töltési, szoftveres, szolgáltatási és pénzügyi megoldásaira, ami a rendelkezésre állási idő meghosszabbításával és számos más hasznos megoldással javítja az autók produktivitását, miközben csökkenti üzemeltetési költségüket

**BIRMINGHAM, Egyesült Királyság** – A Ford Pro bemutatta az E-Transit új, hosszabb hatótávolságú, még az eddiginél is jobban kihasználható változatát. A nagyméretű elektromos áruszállítók európai piacán jelenleg az E-Transit a legkelendőbb – olyannyira, hogy tavaly ötször annyit értékesítettek belőle, mint a legközelebbi vetélytársából. 1

A modell legújabb fejlesztése – amely a világ minden piacán elérhető lesz – a Ford Pro [2024-es Transit digitális produktivitási frissítéseire](https://media.ford.com/content/fordmedia/feu/en/news/2023/07/18/ford-pro-boosts-productivity-with-new-digital-features-and-enhan.html) épül, és jelentős mértékben bővíti az E-Transit potenciális vásárlókörét. Az új modellben egy 89 kWh hasznos kapacitású akkumulátor működik, amivel az autó hatótávolsága eléri a 402 kilométert, 2 ráadásul mind egyenáramú, mind váltakozóáramú berendezésről gyorsabban tölthető fel. 3 A vevők hosszabb, kétéves/korlátlan futásteljesítményű teljeskörű garanciával számolhatnak.

A többi E-Transit 2 haszonjárműhöz hasonlóan a megnövelt hatótávolságú modell felhasználói is számíthatnak a [Ford Pro töltési és szoftveres megoldásainak platformjára](https://media.ford.com/content/fordmedia/feu/en/news/2022/04/25/leading-from-the-front--ford-pro-open-for-business-to-drive-prod.html), amelynek segítségével optimalizálhatják az áramfogyasztást, hatékonyabbá tehetik a szervizelést, minimumra csökkenthetik az állásidőt és mérsékelhetik az autók üzemeltetési költségeit.

“Az E-Transit hosszabb hatótávolságú változata újabb példa a Ford Pro elkötelezettségére, hogy Európa-szerte segítsen vásárlóinak kimagaslóan produktív elektromos flottákat működtetni,” mondta el Hans Schep, a Ford Pro Europe vezérigazgatója. “Ügyfeleinknek lehetőséget teremtünk arra, hogy egyetlen feltöltéssel hosszabb távolságot teljesíthessenek, emellett pedig a karosszériaváltozatok széles kínálatából választhatnak, és mindig számíthatnak a Ford Pro hálózatba kapcsolt ökoszisztémájára; mindez tovább erősíti pozíciónkat, hogy teljes körű flottaszolgáltatásainkkal a vállalkozások megbízható partnerei legyünk.”

A megnövelt hatótávolságú E-Transitot kifejezetten azok számára fejlesztette ki a Ford, akik vidéki régiókban, hidegebb éghajlaton, vagy autópályákon szállítanak árut. A hajtáslánc az olyan átépített járművekhez is ideális, amelyeknél súlytöbblettel vagy extra áramfogyasztású kiegészítő berendezésekkel kell számolni. A vásárlók már idén leadhatják előrendelésüket az új modellre, és az első autók átadása 2025 elején várható.

**Nagyobb elektromos teljesítmény**A hosszabb hatótávolságú E-Transitban a mérnökök **89 kWh-ra növelték az akkumulátor hasznos kapacitását**, így a jármű **akár 402 kilométert** is megtehet – vagyis 28 százalékkal többet, mint az azonos méretű és felszereltségű standard modell. 2 A nagyobb kapacitásnak köszönhetően az E-Transit praktikus választási lehetőség lesz az olyan flották számára, amelyek a városhatárokon kívülre is szerveznek fuvarokat, de ilyenkor sem szeretnének lemondani az elektromos, hálózati kapcsolattal rendelkező haszonjárművek előnyeiről.

Ezekben a modellváltozatokban **alapfelszereltség** a kabint hatékonyabban fűtő **hőszivattyú**. A rendszer hasonló ahhoz, ami az [E-Transit Custom](https://media.ford.com/content/fordmedia/feu/en/news/2022/09/08/all-new--all-electric-e-transit-custom-from-ford-pro-is-set-to-s.html) modellben működik (ez volt az első elektromos jármű, amelyben ilyen technológiát alkalmaztak), és arra tervezték, hogy hideg időben kisebb áramfogyasztással működjön, növelve ezzel az autó hatótávolságát.

A Ford mérnökei **jelentősen javították az E-Transit töltési teljesítményét** a megnövelt hatótávolságú modellváltozatokban. A váltakozó áramú töltési kapacitás 11 kW-ról 22 kW-ra javult, így a teljes feltöltés hat órán belül elvégezhető a telephelyen. 3 Az egyenáramú gyorstöltési kapacitás a korábbi **115 kW helyett immár 180 kW**, vagyis egy **tízperces töltés** további **116 km** megtehető távolságot jelent, és az akkumulátor körülbelül **28 perc** alatt tölthető fel 10-ről 80 százalékos szintre. 3

A Ford Pro [teljes körű megoldásokat](https://media.ford.com/content/fordmedia/feu/en/news/2022/04/25/ford-pro-launches-end-to-end-charging-solution-to-help-customers.html) kínál a telephelyi, otthoni és köztéri töltésre, beleértve a töltőberendezések telepítését és karbantartását, illetve az intelligens szoftvert, ami optimális energiahatékonyságot és rendelkezésre állási időt biztosít.

A Ford Pro arra számít, hogy a megnövelt hatótávolságú E-Transit kedvezőbb használati értéke az eddiginél is többféle ügyfél számára lesz vonzó, ezért a vállalat átfogó, **19 modellváltozatból álló kínálatot** állít össze, köztük L2, L3 és L4 tengelytávú kivitelekkel, duplakabinos áruszállítóval, szimplafülkés alvázzal és 3500-tól 4250 kg-ig terjedő legnagyobb megengedett össztömeggel. A maximális hasznos teherbírás a dobozos áruszállítóknál eléri az 1460, a szimplafülkés alvázas kiviteleknél pedig az 1814 kg-ot, 5 és a 3500 kg legnagyobb megengedett össztömegű járművek akár 750 kg-ot is vontathatnak. 6 Az E-Transit opcionális tartozéka a **Pro Power Onboard**, amellyel a felhasználók a jármű akkumulátoráról 2,3 kW teljesítménnyel működtethetik elektromos szerszámaikat, berendezéseiket és az átalakítás során beépített rendszereket. 7

A hosszabb hatótávolságú E-Transit **ugyanazokat a termelékenység-fokozó digitális megoldásokat** kínálja, mint amiket a Ford Pro a 2024-es Transit modellekben bevezetett:

* Alapáras 5G modem a menet közben is szupergyors adatátvitelhez8
* Vezeték nélküli szoftverfrissítés lehetősége számos járműmodulhoz
* Innovatív, új Programozható Interfész Modul az átépített autók berendezéseinek kezeléséhez a SYNC képernyőn keresztül9
* Fuvarsegéd technológia, 11 amivel célállomásonként akár 20 másodperc is megtakarítható – ez pedig naponta egy óránál is többet jelenthet

Emellett a 2024-es modellévtől mind a normál, mind a megnövelt hatótávolságú E-Transitokra új, **kétéves/korlátlan futásteljesítményű teljeskörű garancia** vonatkozik, ami tovább csökkenti vállalkozás szervizköltségeit. Ez jelentős előrelépést jelent a jelenlegi egyéves/korlátlan futásteljesítményű szervizintervallumhoz képest.

2022 júniusi bevezetése óta az E-Transit az európai piac legnagyobb darabszámban értékesített kéttonnás elektromos áruszállítója, amely 2023-ban 55 százalékos piaci részesedést szerzett. 1

**Új E-Transit minibusz**A Ford Pro egy új, gyári átalakítással elérhető **elektromos minibusz** is bővíti az E-Transit kínálatát.

Az új modellt arra tervezték, hogy segítséget nyújtson az olyan taxitársaságoknak, iskoláknak és önkormányzatoknak, amelyek a jövőbe tekintve elektromos hajtású járműflottákat akarnak összeállítani, hogy megfeleljenek az egyre szigorúbb előírásoknak, és hogy járműveiket az alacsony helyi károsanyag-kibocsátású zónákban is használhassák, amelyekből már több mint 350 van Európa-szerte, többek közt az Európai Unió tagállamainak valamennyi fővárosában.

Az akár 15 ember szállítására is alkalmas jármű alapja a 4250 kg megengedett teljes össztömegű E-Transit L3 ablakos oldalfalú modellváltozat, és az átépítést Törökországban végzi az ülésekre szakosodott ISRI vállalat. A vásárlók választhatnak az egy- vagy kétszemélyes első utasülés, a 9 vagy 12 hátsó üléses elrendezés, illetve a normál vagy magasított tetős kivitelek közül. A járművekhez alapáron jár a klímaberendezés, a hátsó kabinfűtés és a motoros mozgatású oldalfellépő.

A közvetlenül a Ford márkakereskedésekben megvásárolható új minibusz 9 hátsó üléses változata standard és bővített kapacitású akkumulátorral is megrendelhető, míg a 12 hátsó üléses kivitel standard hatótávolságú akkumulátorral készül.

# # #

1 Ausztria, Belgium, Nagy-Britannia, Csehország, Dánia, Finnország, Franciaország, Németország, Görögország, Magyarország, Írország, Olaszország, Hollandia, Norvégia, Lengyelország, Portugália, Spanyolország, Románia, Svédország és Svájc.

2 Az érték teljesen feltöltött, hosszabb hatótávolságú akkumulátorral felszerelt E-Transitra vonatkozik. A Világszinten Összehangolt Könnyűgépjármű-Vizsgálati Eljárással (WLTP) szabvány alapján becsült hatótávolság. Az adatok összehasonlítási célt szolgálnak, és kizárólag olyan járművekkel vethetők össze, amelyeket ugyanezzel a technikai eljárással teszteltek. A tényleges hatótávolságot olyan tényezők is befolyásolhatják, mint a külső hőmérséklet, a vezetési stílus, az út jellege, a jármű állapota, a lítiumion akkumulátor kora és állapota. Az üzemanyag/energiafogyasztási, CO₂-kibocsátási és az elektromos üzemmódban megtehető hatótávolság WLTP mérés szerinti adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

3 Az adatok a hosszabb hatótávolságú akkumulátorral felszerelt E-Transitra vonatkoznak. A feltöltés valós ideje és sebessége változhat attól függően, hogy milyen típusú otthoni vagy nyilvános töltőberendezést használnak, illetve egyéb tényezők is befolyásolhatják (a külső hőmérséklet, a vezetési stílus, a jármű állapota, a lítiumion akkumulátor kora, állapota és hőmérséklete).

4 A Ford Pro Telematics a garancia kezdő dátumától számított egy éven át ingyenesen, utána pedig előfizetéses alapon elérhető, a Ford Smart Mobility szabályai és leírása szerint, széleskörű elérést engedve különböző alkalmazásokhoz, emellett a jármű állapotához, beleértve annak helyét, útvonalát, a vezető viselkedését, az üzemanyag/energia-felhasználást, és egyéb diagnosztikai adatokat, és tartalmaz egy kapcsolódó applikációt, amely összeköti a sofőröket a flottakezelővel. Flottaügyfelek a softwaresolutions@fordpro.com email címen, a Ford Pro Software Command Centrumon keresztül kérhetnek információt a Ford Telematics termékekről. Az adatok elérhetőségéhez adatforgalom és a járműadatokhoz való hozzáférési lehetőség szükséges.

5 A maximális teherbírás a tartozékoktól és a járműkonfigurációtól függ. A konkrét járműre vonatkozó adatok az ajtóoszlopon található címkén szerepelnek. A teherbírás és a raktérméret kihasználhatóságát a szállított tömeg és a súlyelosztás is befolyásolhatja.

6 A legnagyobb vontatható tömeg függ a rakománytól, a jármű konfigurációjától, felszereltségétől és az utasok számától. A teherbírás és a raktérméret kihasználhatóságát a szállított tömeg és a súlyelosztás is befolyásolhatja.

7 A használatra vonatkozó tájékoztató a Kezelési Kézikönyvben található.

8 A csatlakoztatott szolgáltatások és funkciók működése a kompatibilis hálózat rendelkezésre állásától függ. Az 5G elérhetősége nem mindenhol biztosított. A technológia, a mobilhálózatok és a járművek fejlődése korlátozhatja a csatlakoztatott szolgáltatások és funkciók működését. A csatlakoztatott szolgáltatás nem tartalmazza a WiFi-hotspotot

9 Ne hagyja, hogy valami elvonja a figyelmét a vezetésről. Amikor csak teheti, használjon hangalapú rendszereket; ne használjon kézi eszközöket vezetés közben. Bizonyos funkciók nem működnek, amíg a jármű sebességfokozatban van. Nem minden funkció kompatibilis minden mobiltelefonnal.

10 Hét európai piacon: Ausztriában, Franciaországban, Németországban, Írországban, Olaszországban, Spanyolországban és az Egyesült Királyságban. A támogatott piacokon Alexa kizárólag angol, francia, német, olasz és spanyol nyelven lesz használható. Más piacokról Alexa akkor sem lesz elérhető, ha képes használni a támogatott nyelvet. Az Alexa Built-in használatához a járműben ülve, a FordPass alkalmazás használatával vagy a jármű beállító felületein keresztül aktiválni kell a [FordPass Connect](https://www.ford.co.uk/owner/resources-and-support/how-to-videos/owner-services/fordpass-connect-modem) funkciót. Az Alexa funkcióhoz való csatlakozáshoz Amazon ügyfélfiók szükséges, valamint SYNC 4 vagy SYNC 4A, FordPass Connect, és kiegészítő hálózatba kapcsolt szolgáltatás, amit a FordPass alkalmazáson keresztül kell aktiválni (részletek a FordPass Felhasználói feltételeiben). Szükség lehet még további termékekre és beállításokra is.

11 A vezetéssegítő technológiák kiegészítő feladatot látnak el, és nem helyettesítik a vezető figyelmét, döntését és irányítását, és a biztonságos autózást. Részletek és korlátozások a Kezelési Kézikönyvben.

*Globális amerikai márkaként a* ***Ford*** *már több mint 100 éve az európai gazdaság és társadalom aktív szereplője; a vállalat elkötelezett a mozgás szabadsága iránt, ugyanilyen fontossággal kezelve a bolygóról és egymásról való gondoskodást is. A vállalat Model e, Ford Pro és Ford Blue üzletágainak működésével összehangolt Ford+ terv felgyorsítja a Ford európai átalakítását, hogy 2035-re megvalósulhasson a tisztán elektromos alapú, széndioxid-semleges jövő. A vállalat ezt új, előremutató elektromos járművekkel alapozza meg, amelyeket az európai autósok igényeit szem előtt tartva terveztek meg és innovatív szolgáltatásokkal támogatnak, elősegítve az emberek egymás közti kapcsolattartását, a közösségek fejlődését és a vállalkozások gyarapodását. A Ford 50 önálló európai piacon forgalmazza és szervizeli járműveit; ez a tevékenység magában foglalja a Ford Motor Credit Company, a Ford Ügyfélszolgálat és 14 gyártóüzem (nyolc saját tulajdonú vállalat és hat nem összevont közös vállalkozás) működését, négy központtal: a németországi Kölnben, a spanyolországi Valenciában, valamint vegyesvállalatainknál a romániai Craiovában és a törökországi Kocaeliben. Saját tulajdonú és összevont vegyesvállalataiban a Ford mintegy 34.000 embert, illetve a nem összevont közös vállalkozásokkal együtt mintegy 57.000 embert foglalkoztat Európában. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*